Document ID: 31985R0631

Komisijas Regula (EEK) Nr. 631/85
(1985. gada 12. marts),
ar kuru trešo reizi groza Regulu (EEK) Nr. 32/82, ar ko paredz nosacījumus īpašu eksporta kompensāciju piešķiršanai par liellopu gaļu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tā 18. panta 6. punktu,
tā kā Komisijas Regula (EEK) Nr. 32/82 [2], kurā jaunākie grozījumi izdarīti ar Regulu (EEK) Nr. 2304/82 [3], definē nosacījumus īpašu eksporta kompensāciju piešķiršanai liellopu gaļas nozarē; tā kā, lai nepieļautu to, ka notiek kāda aizvietošana, jānosaka, ka uz šādiem produktiem nevar attiecināt darbības, kas paredzētas 4. panta 5. punkta 2., 3. un 4. apakšpunktā, Komisijas 1980. gada 31. marta Regulā (EEK) Nr. 798/80, ar ko nosaka vispārīgus noteikumus, kas jāievēro attiecībā uz eksporta atmaksājumu avansa maksājumiem un pozitīvās kompensācijas summām attiecībā uz lauksaimniecības produktiem [4], kurā jaunākie grozījumi izdarīti ar Regulu (EEK) Nr. 1663/81 [5];
tā kā komercdarbības prakses nolūkos ieteicams atļaut attiecīgo produktu iesaiņošanu ar nosacījumu, ka uz katra produkta iesaiņojuma ir labi redzams identifikācijas marķējums vai zīmogs, lai novērstu to, ka nenotiek kāda aizvietošana;
tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 32/82 2. panta 2. punkta otrajai daļai pievieno šādu tekstu:
"Kompetentās iestādes tomēr var atļaut produktu iesaiņošanu ar nosacījumu, ka uz katra produkta iesaiņojuma joprojām ir labi redzams 3. panta 2. punktā minētais identifikācijas marķējums vai zīmogs."
.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1985. gada 12. martā

Labels: 3
17